钦定古今图书集成/理学汇编/文学典/第161卷 > 《徐师曾文体明辩》 > 暮秋枉裴道州手札率尔遣兴寄递呈苏涣侍
## 钦定古今图书集成/理学汇编/文学典/第161卷 > 《徐师曾文体明辩》 > 暮秋枉裴道州手札率尔遣兴寄递呈苏涣侍

御　　　　　　　　　　　　　杜甫。

久客多枉友朋书，素书一月凡一束。虚名但蒙寒暄
问，泛爱不救沟壑辱。齿落未是无心人，舌存耻作穷
途哭。道州手札适复至，纸长要自三过读。盈把那须
沧海珠，入怀本倚昆山玉。拨弃潭州百斛酒，芜没潇
岸千株菊。使我昼立烦儿孙，令我夜坐费灯烛。忆子
初尉永嘉去，红颜白面花映肉。军符侯印取岂迟，紫
“燕𫘧耳行甚速。圣朝尚飞战斗尘，济世宜引英俊人。
黎元愁痛会苏息，夷狄跋扈徒逡巡。授钺筑坛闻意
旨，颓纲漏网期弥纶。”郭钦上书见大计，刘毅答诏惊
群臣。他日更仆语不浅，明公论兵气益振。倾壶箫管
黑白发，儛剑霜雪吹青春。宴筵曾语苏季子，后来杰
出灵孙比。茅斋定王城郭门，药物楚“老渔商市。市北
肩舆每联袂，郭南抱瓮亦隐几。无数将军西第成，早
作丞相东山起。鸟雀苦肥秋粟菽，蛟龙欲蛰寒沙水。
天下鼓角何时休，阵前部曲终日死。附书与裴因示
苏，此生已愧须人扶。致君尧舜付公等，早据要路思
捐躯。”